Bukedde Online - Abatuuze baalaba abavubuka nga batta owa bodaboda, poliisi n'eterabawo bujulizi bubatwaza mu kkomera\nAbatuuze baalaba abavubuka nga batta owa bodaboda, poliisi n'eterabawo bujulizi bubatwaza mu kkomera\nFamire etebenkedde ly'essanyu ly'Omukama - Paapa\nEbintu 14 by'oba okola bizinensi ekusasule...\nAdded 24th September 2015\nABATUUZE b’omu Kiggundu zooni mu Makerere III baalaga abavubuka bataano nga batta omuvuzi wa bodaboda n’okumunyaga ne bamunyaga nga July 1, 2015. Kalondoozi wa Bukedde akulaga engeri poliisi y’e Wandegeya gye yayimbudde abavubuka bano nga tegenzeeko mu batuuze kubaggyako bujulizi.\nABATUUZE b’omu Kiggundu zooni mu Makerere III baalaga abavubuka bataano nga batta omuvuzi wa bodaboda n’okumunyaga ne bamunyaga nga July 1, 2015.\nKalondoozi wa Bukedde akulaga engeri poliisi y’e Wandegeya gye yayimbudde abavubuka bano nga tegenzeeko mu batuuze kubaggyako bujulizi.\nMUHAMAD Balyejjusa yali muvuzi wa bodaboda ku siteegi y’ewa Kisekka mu Kampala. Kyokka nga July 1, 2015, abavubuka abagambibwa okuba mu kibinja ekikuba abantu mu Kawempe baamukuba ne bamutta ne bamulesa abakazi basatu n'abaana mukaaga.\nKyokka omu ku baamutta poliisi y’e Wandegeya yamuyimbudde mu ngeri eyeewuunyisa!\nWadde waliwo abatuuze abamuwaako obujulizi, poliisi y’e Wandegeya teyalinze kubukung’aanya, oba yadde okutwala omuvubuka mu kkooti wabeewo obwenkanya.\nAbatuuze b'omu muluka gwa Makerere III e Kawempe n'aba famire y'omugenzi mu kwenyiwa balaajanidde omuduumizi wa Poliisi mu ggwanga, Gen. Kalea Kayihura asitukiremu ku baserikale be ku poliisi eno abataakola mirimu gyabwe mu bwerufu.\nDerrick Ssali, abatuuze gwe balumiriza obutemu amaze wiiki ssatu mu kkomera e Wandegeya nga tatwaliddwa mu kkooti.\nPoliisi y’e Wandegeya etwala poliisi okuli Mulago Kapaapaali, Mulago ku ddwaaliro, Kimwanyi, Kaleerwe, LDC, Gadhaffi , Kikoni A, Bugema Kikoni B, Makerere.\nZino bwe zikwata abamenyi b'amateeka naddala ab'omutawaana babatwala Wandegeya kyokka ekyewuunyisa bambega ba Poliisi tebatwala buvunaanyizibwa kukola kunoonyereza kumala, omulimu gwabwe kuteesa n'abavunaanibwa ne babawaayo ku ssente ne babayimbula.\nAbatuuze okutuuka okulaajanira Gen. Kayihura kiddiridde poliisi y'e Wandegeya okuyimbula Derrick Ssali amanyikiddwa nga ‘Black’ omutuuze w'omu Kiggundu zooni ng'ono yakwatibwa poliisi y'oku Kaleerwe.\nKigambibwa nti Ssali ye yakulira abatta Balyejjusa. Balyejusa baamuttira Makerere Kavule mu Kiggundu zooni, oluvannyuma lw'omu ku bawala agambibwa okuba mu kibinja kyabwe eyeefuula omusaabaze n’apangisa Balyejjusa okuva ewa Kisekka n’amutwala ku Kavule gye baamuttira.\nKyokka omuvubuka Derrick Brown gwe yali naye yakwatiddwa poliisi y’e Nakaseke gy'abadde yaddukira n’emukwasa poliisi y’e Wandegeya.\nOkusinziira ku batuuze, omuwala ono olwava ku pikipiki, yali yaakatambulako katono n’akuba enduulu nti agudde mu babbi! Balyejjusa yali tannasimbula yawalirizibwa okugenda okutaasa omuwala ono, ky’ataamanya nti lwali lukwe lwa kumubba.\nBalyejjusa yagezaako okwerwanako kyokka ne birema, eky'omukisa waliwo abatuuze abaalaba Ssali ne banne nga bamutta!\nAbatuuze baatemya ku Dan Ampadde akola nga OC ku poliisi y'oku Kaleerwe eyakuba olukiiko mu kifo we baamuttira abatuuze ne basoma olukalala lw'abavubuka abatemu n'abo abatta Balyejjusa.\nPoliisi yakola ekikwekweto ne wabaawo abakwatibwa ne batwalibwa ku poliisi y'e Wandegeya. Ekyewuunyisa bonna baayimbulwa!\nKu bano kwaliko Kazima Mugalula 18, Asuman Kayemba 19, Zaid Ssentongo 13, Deera Nannyonjo 17 ng'ono abatuuze bamulumiriza nti ye yaluka olukwe nga yeefuula omusaabaze.\nDerrick Ssali ne Derrick Brown nga bamaze okutta Balyejjusa badduka, oluvannyuma poliisi y'oku Kaleerwe yakwata Ssali n'atwalibwa ku Poliisi y'e Wandegeya gye yayimbuliddwa.\nDerrick Brown poliisi yamukwatidde Nakaseke gy'abadde yaddukira yatwaliddwa ku poliisi y'e Wandegeya.\nWaliwo n’amaloboozi agaluma abavubuka bano, ge baayogerera ku ssimu nga buli omu anenya munne okutta Balyejjusa kuba ekigendererwa kyabwe kyali kya ku mubbako ssente na ssimu byokka.\nDERRICK BROWN ABUULIDDE ABASERIKALE EKITUUFU\nBwe yabadde ku poliisi y’e Wandegeya, Derrick Brown yagambye: Ekibinja kyaffe kirimu abantu munaana naye olunaku lwe twatta oyo Omusiraamu twali bana. Derrick Ssali naye yaliko kuba ye yaggya ssente n'essimu mu nsawo y'omugenzi.\nDerrick Brown yalonkoma bonna bwe baali okutta\nBalyejjusa. Ono baamututte e Luzira.\nBino obwedda abyogera bw’aseka era okumuyingiza akaduulu yagenze agooma ng'omuniga bw’atambula!\nJohn Mukiibi, omutuuze mu Kiggundu zooni mu Makerere III yategeezezza nti wadde poliisi ezisinga abaserikale balya enguzi naye Wandegeya eyise w’erina okukoma kuba n'omuntu aliko abamulumiriza bamuyimbula.\nYagasseeko nti abatwala poliisi ezitwalibwa Wandegeya bakola ebikwekweto ne batwala abamenyi b’amateeka e Wandegeya kyokka eyo ne babaggyako ssente ne babayimbula.\n“Singa poliisi zino zikkirizibwa okutwala abantu bano mu kkooti kiyinza okuyambako naye tezirina bisaanyizo bimala ng'okuwa abasibe emmere, ezimu tezirina na kaabuyonjo,” bwe yagambye.\nYagambye nti mu Makerere III mulimu ekibinja ky'abaana ekitta abantu kyokka abamu bwe bakwatibwa, bayimbulwa olw’enguzi.\n"Tukimanyi bulungi ofiisa eyakoze ku musango ogwo yaweereddwa ssente era omuwendo tugumanyi naye ekyo kikyamu kuba abatuuze baalaba abavubuka abo nga batta omusajja, kati bujulizi ki obusinga awo?\nPoliisi y’e Wandegeya eyinza okuvaako abatuuze okutwalira amateeka mu ngalo kuba ekigendererwa kyabwe si kulwanyisa bumenyi bw'amateeka naye kubwongera mu bitundu.\nWaliwo abantu abakwatibwa nga bava ku mirimu ne batwalibwa mu kkooti n'ebasindika e Luzira nga tebaliiko na bajulizi naye ate abatemu abaliko obujjulizi bbo bayimbulwa!,” bwe yagambye.\nMary Namirembe, ssentebe wa Kiggundu zooni mwe battira Balyejjusa yagambye: Poliisi y’oku Kaleerwe ekoze omulimu mulungi okukwata abatemu naye kati mpeddemu amaanyi okulaba nga Wandegeya eyimbudde omwana omukyamu ddala nga tubadde tumanyi agendako e Luzira ekitundu kifune ku mirembe.\nABA FAMIRE Y'OMUGENZI\nSarah Kulusumu Balyejjusa muganda w'omugenzi: Abaserikale abakola ku musango gw'okufa kwa mwanyinaze simanyi kye baliko, abatuuze balumiriza abavubuka nti batemu era baabalaba nga bamutta ate abasirikale bagamba nti Derrick Black mwana mulungi!\nKino kimmazeemu amaanyi. Derrick Ssali baamuyimbudde nga bagamba nti talina musango kyokka Derrick Brown ayogera nti baali bombi nga batta muganda wange. Naye Katonda talya nguzi!\nSimanyi oba abaserikale abo balina famire kuba ffe omuntu waffe baamulesa abaana musanvu n'abakazi basatu. Mu kiseera kino abaana twabagabana, omukazi gwe yaleeka n'olubuto naye tumulabirira.\nOlaba pikipiki y’omugenzi okugituwa ku poliisi y’e Wandegeya kwabadde kusiitaana!\nWiiki bbiri eziyise, Kalondoozi wo nnagenzeeko ku poliisi y’e Wandegeya gye nnasanze nga Dan Ampadde, atwala poliisi y’oku Kaleerwe ayomba n'abaserikale abaayimbudde Derrick Ssali.\nYayombye bwati: Mutuvumaganya mu bantu. Nze nnali mu lukiiko ng'abatuuze balumiriza abavubuka abo okutta omuntu kati mumunoonye mmwagala.\nBalyejjusa yaleka omukazi ng'alina lubuto lwa myezi ena , abaana abamu bakyali bato.\nYali Sheikh mu miziki gy'omu Kampala, abamu ku bakazi kuliko Ajara Nangoobi 31 nnamba bbiri wa mwana omu, Aisha Naluzze 24 nnamba ssatu yamuleka n'olubuto , Aisha Nalumansi yamulekera abaana bataano ng'abadde yamuzimbira e Kawoko mu Wakiso disitulikiti.\nYaziikiddwa mu limbo y’e Walusubi mu Disituliki y’e Mukono kuba gye yalaama okumuziika.\nRPC ATWALA KAMPALA NORTH\nRPC Jackson Bahimbisibwe yategeezezza nti abatuuze abalina okwemulugunya bagende mu ofiisi atandike okunoonyereza kwe ku nsonga ezitali zimu ku poliisi gye beemulugunyaako .\nProfessional Standards Unit (PSU) nga ky’ekitongtole ekikwasisa empisa mu baserikale.\nBwe nnagenzeeyo, Umar Kiwanuka, omu ku bakola okunoonyerezza mu PSU yategeezezza nti ensonga eno babadde tebagimanyiiko nga kati batandise okunoonyereza bazuule ekituufu. Omusango guli ku fayiro nnamba SD REF:04/02/07/2015\nAbatuuze baalaba abavubuka nga batta owa bodaboda, poliisi n’eterabawo bujulizi bubatwaza mu kkomera\nBwe nnemwa okusalawo, taata ajja n'ampabula\nKibibi: Effitina ekiremesezza okukula


Bukedde Online - Mutebi tannakola kya maanyi mu KCCA FC\nMutebi tannakola kya maanyi mu KCCA FC\nNakiwala Kiyingi ayongedde okugwa mu bintu....\nBaddiifiri 250 balwanira kulinnya ddaala...\nNG’AYOGERA oluvannyuma lw’okuwangula liigi ya babinywera omwezi oguwedde, omutendesi wa KCCA FC, Mike Mutebi yagambye nti omutindo gwa kiraabu zonna gubadde mubi sso nga n’abazannyi tebalina nnyo kye balazeewo mu kuzannya omupiira ogunyumira abawagizi.\nKino kye kikopo Mutebi ky’asoose okuwangula bukya ayingira butendesi mu myaka gy’e 90. Oluvannyuma lwa KCCA FC okukubwa Villa ku fayinolo ya ‘Uganda Cup’ sizoni ewedde, nga n’ekikopo kya liigi balemeddwa okukyeddiza, akakiiko akafuga ttiimu eno kaalonda Mike Mutebi okusikira Abdallah Mubiru.\nKyategeezebwa nti Mutebi yali waakukolera mu bajeti ya kawumbi kalamba (obukadde 1,000) era Nnankulu wa Kampala, Jennifer Musisi ng’amwanjula yamusaba awangule ebikopo eby’omuzinzi. Kkampuni ya Star Times ne Prime Media nazo zayo-nge-ra oku-ssa mu ttiimu eno ensimbi sizoni ewedde.\nMutebi naye yasuubiza Nnankulu nti ayagala KCCA eddeyo ku nnono y’omupiira ogw’akawoowo ogunyumira abantu, eddemu n’okujjuza abazannyi mu Cranes, okuwangula emipiira ne ggoolo ennyingi, n’okuzza empisa mu bazannyi kyongere okuweesa ekitongole kya KCCA ekitiibwa.\nNg’ali wamu n’omumyuka we, Sam Ssimbwa, baafuumuulirawo abazannyi 12 ku be baasangawo ne babasikiza abapya be baatenda omutindo omwali; Isaac Sserunkuuma, Farouk Matovu, Hassan ‘Dazo’ Wasswa, Martin Mpuuga, Muzamir Mutyaba, Denis Okot, Dan Nsubuga, Nelson Senkatuuka, Ayiko, ne ‘bapulofeesono’ okwali Omutanzania Shaban Kondo n’Omunigeria Suleiman Akinyemi n’abalala.\nMu makkati ga sizoni, Mutebi yayongera okugogola ttiimu n’agiggyamu Owen Kasule, Yasin Mugabi wamu ne ‘bassita’ be yajja nabo okwali Matovu, Serunkuuma ne Nsubuga. Bano yabasikiza Jackson Nunda, Kikonyogo, Geoffrey Sembatya, Lawrence Kasadha, Julius Poloto, Farouk Kawooya , Petit Wanock, Emma Magembe ate n’akomyawo Herman Wasswa gwe yagoba nga baakamuwa omulimu.\nNneebaza Mutebi okwogera amazima nti KCCA yabadde wa ttulu (ow’eriiso erimu) mu bamuzibe kuba omutindo gwe yawanguliddeko ekikopo tegwasukkulumye ku gwa ndala. KCCA yawangulidde ku bubonero 57 n’eddirirwa Vipers 53 ng’eno yenkana ne Express, eyali yeeyaguza oluggyo.\nTtiimu emazeeko sizoni ng’evuluujiza mu nsimbi z’omuwi w’omusolo n’okulabirirwa ng'omwana, tewandisuubidde kusinga Express, eyimiriddewo ku ‘bubbo’ obubonero 4 bwokka!\nKu bintu Mutebi bye yasuubiza Nnankulu, asobodde kukyusa kya mpisa za bazannyi n’okugirabisa obulungi mu bantu kuba bakama be bakkiriza okugulira abazannyi bonna amasuuti ge bambala ku mikolo emitongole, mpozzi n’ekikopo kya liigi, ky’awangudde ku ‘bamuzibe’.\nAbazannyi be yasuubizza okujjuza mu Cranes, waliyo Joseph Ochaya yekka nga Mutyaba, Ntege ne Okhuti ababadde batera okuyitibwa, baweza muwendo! Ku lwange, omusimbi ogwaweebwa Mutebi okuzimba ttiimu sizoni ewedde, ogusinga agutemeddeko ettaka kuba talina ky’agyongeddeko.\nLiigi yagiwangudde lwa Vipers kubutaabutanira mu batendesi, ssaako Express ne Villa okubulwa obukulembeze obulungi. Ttiimu etutte ekikopo teyinza kuba na muzannyi omu yekka (Ochaya) ayase n’otendereza omutendesi waayo!


Amawulire | Dembe FM 90.4- Part 999\nAkafubo ku baasi\nAba kkampuni ya pioneer easy bus beesozze akafubo n’abawooza aba Revenue authority. Kino kigendereddwaamu kulaba nti baasi zino zidda ku nguudo okusabaaza abantu. Omu ku bakulira kkampuni ya pioneer ,John Masanda agamba nti basuubira URA okubaddiramu baasi zino ziddemu okukola. Kati saabiiti nnamba nga baasi […]\nYesse lwa bbanja\nOmukazi e Rakai yewadde obutwa naafa lwabanja. Rose Nantongo ow’emyaka ga a 38 abadde mutuuze we Byakabanga mu district ye Rakai akutuse atuusibwa mu dwaliro ekkulu erye Rakai. Ono yeekamiridde obutwa lwabanja lya bukadde 4 ezibadde zimulemye okusasula. Okusinziira ku akulira ebyokunoonyereza ku police […]\nOmusumba Zac Niringiye akkiriziddwa okugenda ku lugendo lwe. Kiddiridde okuleeta paasipoota ye ne tikiti eraga nti abadde alina okugenda mu ggwanga lya Italy ku lunaku lw’okusatu. Niringiye alabiseeko mu maaso g’amyuka akulira ba mbebga ba poliisi e Wandegeya Simon Asaba Ono avunaanibwa kukuma mu bantu […]\nAbayizi bazzzeemu buto okwekalakaasa e makerere . Bano bawakanya eky’okubasasuza ebitundu 60 ku kikumi ekya fiizi mu ssabiiti esooka. Abayizi bano ku luno bakedde nga missa ne beyiiwa ku nguudo z’omu university kyokka nga poliisi ebatebuse mu bwangu era alinga buwuka. Poliisi amaze okuzingako ekifo […]\nPresident museveni awereddwa olukusa okukozesa akayimba ka mpenkoni ng’akake Abasomesa be makerere babiri okuli Mwambusya Ndebesa ne Dr. Deo Nzarwa baali bwakanya eky’okuwa president akayimba kano nga bagamba nti kagatta olunyankole n’olukiga ekintu ekikyaamu. Wabula amyuka omuwandiisi weggwanidisizo ly’ebbintu ebitali bimu omuli enyimba ng’ono ye […]\nOmwana awanuse ku muti\nOmwana omulenzi abadde alinnye okuwanula ova agudde mu kinnya kya kabuyonjo. Bosco Luswata owe Kasubi Lubya ame emenyese omugongo n’okugulu. Maama w’omwana ono Joyce Naluyima agamba nti namwandu era ng’abadde atembeeya bugoye okufuan eky’okulya. Omukyala ono talina buyambi bwonna era ng’awanjagidde abaddukirize okumuyamba. ALi ku […]\nGwebanyiga ebbeere mu kooti\nAkulira abakyala mu kibiina kya FDC Ingrid Turinawe olutalo lwokumunyiga amabeere alututte mu kooti. Ono awaabye aduumira poliisi mu kampala n’emiriraano Andrew Felix Kaweesi ng’ayagala amusasule obukadde bitaano. Turinawe agamba nti ekikolwa kino kyamuswaza eri bba n’abaana be. Ono era ayagala Kaweesui ayogere mu lujjude […]\n« First‹ Previous9959969979989991000100110021003Next ›Last »


Ebyemizannyo | Dembe FM 90.4 - Part 27\nMulindwa tadda mu mupiira\nAmawulire agava ku FUFA e Mengo galaga nti akulira ekibiina ky’omupiira kino Lawrence Mulindwa tagenda kwesimbawo mu kulonda okw’okukyuusa obukulembeze okusuubirwa okubaawo nga 31 omwezi gw’omunaana. Mulindwa eyajja mu bukulembeze w’omupiira mu mwaka gwa 2004 ategeezezza bino eri olukiiko olufuzi mu kafubo akatudde ku FUfa […]\nWalusimbi ssi wakusamba\nOmutendesi wa tiimu y’eggwanga Micho Mulitin akakasizza nga omuzannyi Godfrey Walusimbi bw’atagenda kukomawo waka kwetaba mu mupiira gw’olwomukaaga. Walusimbi ono alemereddwa okukwatagana ne tiimu gy’asambira mu Congo Kati Alex Kakuba ne Joseph Ochaya bebasigaddewo okuzannya mu namba ye mu mupiira wakati wa Uganda cranes […]\nTiketi za Cranes\nTickets zomupiira gwa Uganda Cranes ne Liberia zakutandika okutundibwa olunaku lwenkya kumakya. Tickets zino zakutundibwa nusu 12,000 wamu ne 33,000. Tickets zino zakutundibwa kumasundiro gamafuta aga Shell,Total,Kobil,City Oil ne Gapco. Awalala kwekuli Hardware world e Ntinda,City shoppers e Mukono ne Basebuguzi and sons e Masaka. […]\nAbayizi ku ttendekero lya Busoga College Mwiri beesuddemu kambayaaya nebeekalakaasa, Abayizi bano bagamba nti bakooye mbeera embi wmebasomera era nga bagaala abakulembeze b’ettendkero lino bagobwe. Abayizi bano bakedde bukeezi nebaggala essomero era nga baliko n’ensisinkano gyebabaddeu n’abakulembeze ba municipaali ye Jinja ne RDC. Bbo abakulembeze […]\nEmpaka z’okubaka ez’eggwanga zitandika ssabiiti eno n’enzannya ez’enjawulo. Emipiira mukaaga gyegigenda okubeera mu kisaawe e Nakivubo. Empaka zino ku luno zeetabiddwaamu abe Mbarara era nga buli omu b’ataddekoa maaso. Ekibiina ekitwala omuzannyo gw’okubaka kigamba nti empaka zino mwebagenda okujja abazannyi abanakola tiimu egenda […]\nManchester United esitukidde mu kikopo kya pulemiya bw’ewnagudde omupiira gwaayo ye ne Aston Villa. Robin Van Persie y’ateebye goolo emaze eggobe mu kibya nga kati yadde liigi ekyagenda mu maaso, omuwnaguzi yategerekese dda. Guno mulundi gwa 20 nga United ewangula ekikopo kino. […]\nHamis Kiiza e sserunkuuma ssibakuzannya\nNga Tiimu y’eggwang eya Uganda cranes ekyagenda mu maaso n’okutendeka, muyizi tasubwa Hamis Kiiza ne Daniel Sserunkuuma ssibakukoona ku kapiira Bano tebagenda kwegatta ku tiimu kwolekera eggwanga lya Liberia oluvanyuma lw akooki okubasuula ebbali SSerunkuuma yegasse ku Brian Umony nate atagenda kusamba\nAbaddusi abamannya nga Moses Kipsiro, Dorcus Inzikuru,Annet Negesa,n’abalala beebamu ku bagenda okwetaba mu mpaka z’eggwanga ezomwetoololo olunaku lw’enkya e jjinja. Ekibiina ekiddukanmya omuzannyo gw’emisinde mu ggwanga kigenda kweyambisa empaka zino okulonda tiimu y’eggwanga enetaba mu z’ensi yonna mu Poland. Empaka zino zigenda kwetabwaamu abantua basoba […]


Bukedde Online - By’olina okugoberera ng’ogula akaleega akalungi\nBy’olina okugoberera ng’ogula akaleega akalungi\nEnviiri ennungi bw’ozisiba buli kiseera kizoonoona...\nABANTU abamu bw’aba agula akaleega, atwala kyonna ky’aba alabye. Ekiva mu kino kwe kugula akaleega akatakutuuka oba akatanyumira bbeere lyo.\nKiba kirungi bw’oba waakugula kaleega bino obyekkaanye; Gula mu kifo ekirina obuleega obungi.\nKino kijja kukuyamba okulonda ku kingi, okusinga okugula awali obutono, kuba kijja kukukugira olw’okuba olonda ku kitono, weesanga otutte akatali kalungi wabula lwakuba nga ke kaliwo. Genda n’ebika by’obuleega by’oyagala.\nOkugeza bw’oba oyagala obw’akatimba, obulimu sipongi, obutaliiko bukoba oba ekika ekirala kyonna, genda ng’obiwandiise ku kapapula. Kino bw’otookikole ojja kwesanga ng’oguze ekikusanyusizza ku maaso naye ate nga kye weetaaga tokifunye.\nEra oyinza okutuuka awaka ate ne weesanga ng’ekika kye wabadde ogenderedde okugula ate tokiguze kuba ocamuukiridde n’ebyo ebikusanyusizza amaaso.\nManya ekikula ky’omubiri gwo. Okugeza bw’oba wa kifuba kigazi, londa ekika ekinaakugenderako, okusinga okwambala ate obunyumira ab’ebifuba ebitonotono. Bwe kiba kisoboka tambulayo ne kabbulawuzi akatangaala.\nKino kijja kukuyamba okwetunuulira olabe amabeere bwe gafaanana ng’oyambadde akaleega ako, okusinga okukatwala nga teweekakasa oba kanyumidde bulungi amabeere go.\nTotwala kaleega waka nga tosoose kukambalamu okukakasa nti kakutuuka bulungi. Wadde omanyi sayizi gy’oyambala, oteekwa okusooka okukambalamu.


Bukedde Online - Mujjuze Gabula Ssekukkulu mwefunire eddigobe - Uhuru\nMujjuze Gabula Ssekukkulu mwefunire eddigobe - Uhuru\nKiwanda yeemuludde ku b'e Kayunga abaabadd...\nSSENTEBE wa NRM mu Kampala Central, Salim Uhuru akooowodde Bannayuganda okwetaba mu kalulu ka Bukedde aka Gabula Ssekukkulu basobole okuwangula eddigobe lya Kulisimaasi y’omwaka guno.\nUhuru n’akakonge ka Gabula Ssekukkulu ke yajjuzza.\nSSENTEBE wa NRM mu Kampala Central, Salim Uhuru akooowodde Bannayuganda okwetaba mu kalulu ka Bukedde aka Gabula Ssekukkulu basobole okuwangula eddigobe lya Kulisimaasi y'omwaka guno.\nUhuru yasinzidde ku ofi isi ye mu Kampala gye twamusanze ng'ajjuza akakonge ka Gabula akafulumira ku muko ogwokubiri buli lunaku n'agamba nti, ‘‘Omwaka oguwedde nnajjuza yadde akalulu kanneepena. Naye ku luno nkatandikiddewo nsobole okufunira ffamire yange eddigobe nga siguze ku ssente zange.'' Uhuru bwe yagambye ku Lwokuna ku makya.\nUhuru ng'era yeesimbyewo ku kifo kya mmeeya wa Kampala Central ku kkaadi ya NRM, yeebazizza nnyo Bukedde olw'engeri gy'afaayo ku muntu waabulijjo ng'ayita mu mawulire g'afulumya ate n'okuteekerateekera abasomi be nabo okwewangulira ku birabo mu nnaku enkulu naddala ez'omulundi guno nga bangi beerya nkuta olw'embeera ereeteddwaawo ekirwadde kya Corona. Yakubirizza abantu okwevaamu 1,000/- okugulanga Bukedde bamanye ebigenda mu maaso nga bwe bawangula ebyassava.\nOKUWANGULA EBIRABO BYA GABULA SSEKUKKULU Gula olupapula lwa Bukedde, ojjuzeemu erinnya lyo, ennamba y'essimu n'ekitundu gy'obeera mu kakonge akabeera ku muko guno ogwokubiri buli lunaku. Oluvannyuma kasalemu okaleete e Lugogo ku ofi isi za Bukedde (Vision Group) oba okawe abatunda amawulire ga Vision Group - etwala ne Bukedde.\nWeewangulire Gabula Ssekukkulu ‘Eddigobe'. Okuwangula ku Bukedde FA MA Embuutikizi, kuba essimu buli lw'owulira oluyimba lwa ‘Merry Christmas' olwa Philly Bongole Lutaaya era omukubi owookusatu oluvannyuma lw'oluyimba olwo y'anaabanga omuwanguzi asabe by'ayagala ku Ssekukkulu, bamuwe ssente abigule.\nKu Bukedde Ttivvi, nayo bazannya oluyimba lwe lumu ng'asooka okukuba essimu y'awangula vvooca okugenda mu Mega Standard Super Market okweroboza by'ayagala ku Ssekukkulu. Ebbeeyi ya Bukedde esigadde y'emu, 1,000/- zokka.\nAbayizi abaagudde ku kabenje baakutemwako amagulu - Musawo\nCapt. Dolla eyayimba ''Emmese'' agudde ku kabenje\nOmukazi eyasigulwa Paasita baawukanye


Bukedde Online - Obubonero obulaga ng’amafuta oba woyiro by’otadde mu mmotoka bikyamu\nOmusumba Tumusiime tayagala maka galimu bizibu...\nNGA mmotoka ezikwamidde awaka ne mu galagi olw’okussibwamu amatufa oba woyiro ebikyamu zeeyongera obungi buli lukya, minisitule evunaanyizibwa ku masannyalaze n’amafuta nga bali wamu n’ekitongole ky’omutindo ekya UNBS batongozza kaweefube w’okulabula ab’ebidduka ku mafuta amakyamu.\nDavid Ebiru omumyuka w'akulira UNBS mu kutongoza kaweefube ono ku ssundiro ly’amafuta erya Shell ku Ben Kiwankua Street mu Kampala ku Lwokubiri yagambye nti amafuta amakyamu gakyatundibwa wadde nga bagezaako okukwata abagatabulamu ebintuntu ebirala. “Ffe ng’ekitongole ky’omutindo tukola kyonna ekisoboka okulaba ng’omutindo gw’amafuta nga tegannasala nsalo kuyingizibwa mu ggwanga nga gwe gwo ogutuukiridde.\nAte tugassaamu obulambe wadde ng’abamu bwe bagatuusa ku masundiro ate petulooli ne dizeero bagatabikamu amafuta g’ettaala aga ssente eza wansi n’ekigendererwa ky’amagoba amangi.\nBangi ku babadde beenyigira mu muze guno tubakutte oluvannyuma lw’okukebera obulambe obussibwa mu mafuta gonna nga busaabuluddwa. Eggwanga lyonna lirimu amasundiro agawera 2,800 agalina layisinsi agamu agatatuukaana na mutindo ssaako n’ago ageenyigira mu kutunda amafuta agatawera n’agatali ku mutindo gagenda kuggalwa.\nEngeri gy’otegeera mmotoka essiddwaamu amafuta oba woyiro omukyamu; Peter Kitimbo avunaanyizibwa ku kulondoola omutindo gw’amafuta mu UNBS agamba buli mmotoka lw’enywa amafuta amakyamu terwawo kulaga bubonero omuli okufuuwa ekikka ekitali kya bulijjo. Okupipira kwa mmotoka, okuzikira buli kiseera, okubulwa amaanyi agalinnya obusozi oluusi okukuba emyasi emabega mu ekizoosi.\nMmotoka ezisinze okukosebwa amafuta amatabuletabyule zeezo okusinga ezaakolebwa okutandikira mu myaka gya 2005 okudda waggulu kuba zino zikozesa amasannyaze mangi okusinga kw’ezo enkola enkadde kuba zibadde zigagumidde okumala ekiseera.\nEbyuma ebisinga okukosebwa amafuta amakyamu Kitimbo agamba nti kompyuta bwe bulamu bwa mmotoka obusookerwako era yeesooka okukosebwa ’amafuta amakyamu buli bw’etabuka mmotoka eba yeefaanaanyiriza ku muntu agudde eddalu ng’esobola okukola buli muze .\nMmotoka ya dizero ekyuma ekipika amafuta akugabunya mu yingini (Injector pump) kikosebwa amafuta amakyamu nga kuno agaba gayingira mu yingini. Eshach Bululu, ssentebe w’ekibiina ekigatta abakola ssaaviiisi ku masunditro g’amafuta aga Shell agamba nti buli kika kya yingini kirina woyiro akigendamu era kino bwe kiba nga tekikoleddwa ebiddirira biba bibi.\nAgamba nti buli kidduka lwe kiteekebwamu woyiro omukyamu n’ekiddirira kwe kukosa ebyuma bya dizero. Mmotoka ekika kya Toyota Hiace enkola empya eyakazibwako erya Drone buli Nozo ya 1,500,000/-nga mugendamu nnya.\nY’emu ku nsonga lwaki omuntu yandifuddeyo okumanya omutindo gw’amafuta oba woyiro gw’assa mu mmotoka. Aw’ekidduka kyalina okukola ku mafuta atatawera ssaako kw’otadde akasengejja amafuta eby’enjawulo naddala Nozo mu\nShell ku Ben Kiwankua Street


Bukedde Online - Museveni asuubizza okusonyiwa bayinvesita Abawarabu omusolo\nMuseveni asuubizza okusonyiwa bayinvesita Abawarabu omusolo\nEngeri amagye gye gaaluse olukwe okubakwat...\nPULEZIDENTI Museveni asisinkanye banaggagga Abawarabu n’abazungu n’abaperereza okujja mu Uganda okutandikawo emirimu ng’agamba nti gavumenti ejja kubasonyiwa emisolo kuba bagenda kuyamba mu kutondawo emirimu.\nMuseveni ng'ayogera eri banaggagga mu kibuga Dubai\nMuseveni yabadde ayogera eri abasuubuzi abazze mu lukung’ana lw’ensi yonna olukwata ku by’obusuubuzi mu Africa olwa ‘’4th Global Business Forum on Africa’ oluyindira mu kibuga Dubai , okusinziira ku mawulire agafulumiziddwa amaka g’obwa Pulezidenti.\nOlukung’aana luyindira Dubai mu UAE .\nTulina abantu abasoba mu bukadde 40 abasobola okugula ebyamaguzi byammwe era n’akatale kasobola okugaziwa ne kazingiramu amawanga ag’omulirwano,’’ Museveni bwe yagambye abasuubuzi ku Ritz Hotel mu kibuga Dubai.\nMuseveni yagambye nti Uganda erimu emirembe, enguudo, amasannyalaze, enguudo z’eggaali y’omukka byonna ebisobola okuyamba okultandikawo amakolero.\nYagambye nti abasuubuzi bajja kuweebwa embeera ebasobozesa okukola emirimu omuli n’okusonyiyibwa omusolo.\n‘’Nze bayinvesita saagala kubatikka misolo. Kasita mukozesa ebintu byaffe ng’ebyobulimi, obulunzi n’ebirala mu makolero gammwe ne mutuwa n’emirimu n’okuyamba eggwanga okufuna bye litunda ebweru nga mumaze,’’ Museveni bwe yagambye.\nMuseveni yawerekeddwako Minisita w’ebyamasanyalaze Irene Muloni, ow’ebyobulambuzi Ephrahim Kamuntu, ow’okusikiriza bannamakolero okutandika wano emirimu Evelyne Anite ne ambasada Nimishi Madvani.\n'Abaggyibwako omusolo gwa 'Mobile Money' si baakuddizibwa ssente'\nOkufa kwa Nkoyooyo kuwaawazza bannaddiini ne bannayuganda amatu\nSsekikubo atiisizza okugenda mu kkooti okuwakanya ekya Museveni obutavuganyizibwa mu 2021\nEnsisinkano ya Museveni ne Kinyatta ecamudde abasuubuzi\nMuseveni alabudde ab'e South Sudan bakomye okulwana\nMuseveni agumizza bayinvesita ku nguzi


Bukedde Online - Bizinensi ataweza kapito wa 1,000,000/- z’akola n’afunamu\nBizinensi ataweza kapito wa 1,000,000/- z’akola n’afunamu\nBizinensi ezitaweza 1,000,000/- z’okola n’obaawo...\nMu kusiiga ebifaananyi mwe nfunye ssente...\nNatandika mpola okutunda ebyennyanja oluusi nga nsuubula ebyennyanja musanvu ng’olumu ekimu okitunda 3,000/- nga wakisuubudde 1,500/-.\nNabunnya atunda byennyanja\nZAYITUNI Nabunnya ow’e Nakifuma - Mukono, atunda nnyaanya, butungulu, byennyanja, kaamulali omunene.\nAlaga bw’atambuza bizinensi ye eno: “Natandika omulimu guno mu 1989 ne 3,000/- ze nali nterekedde ebbanga nga nneebuuza kye nsobola okuzikolamu okutuuka omu ku mikwano gyange lwe yankwatako ne nsuubula ebyennyanja.\nEkirungi ebiseera ebyo ebyennyanja tebyali ku buseere nga kati ng’osobola okugula obwennyanja obutono (macala) ku 2,000/- omulengo oluusi nga gulimu obwennyanja nga 20 buli kamu n’okatunda 500/-, ogenda okumaliriza ng’ofunyeemu 6,000/-.\nAmagoba nga nterekako ga 2,000/- ate 4,000/- n’ozongera mu kapito, naye olina okubeera ng’otereka n’okwerumya kuba bw’otokikola mu mwezi ogumu oba omaze okugwa.\nOmulimu guno ngumazeemu emyaka 27 era kati nze Ssentebe mu katale e Nakifuma.\nWabula olumu ofuna okusoomoozebwa ebintu ne bigaana ogenda okulaba ng’ofiiriddwa, olwo ssente ze wali watereka n’oziggyayo n’oyongera mu bizinensi.\nOluusi otetenkanya, abadde atunda ekyennyanja ku 5,000/- n’okyongeramu 300/- osobole okutambuza omulimu. Nsinga kutunda byennyanja bikalu.\nOgenda otetekanya n’ototuula kuba buli lw’olaba ekitambula ate nga tekyetaaga ntandikwa nnene ng’okigezesa.\nMu 2007 embeera yali ekalubye nga nnina 30,000/- ne ntandika akadaala k’ennyaanya, obutungulu, obunzaali, bbiringanya, kaamulali omunene.\nNatetenkanya mpola okutuusa lwe mpezezza kapito wa 800,000/-.\nAmagoba agamu ngazza mu bizinensi ate endala n’ozitereka Bwentyo bwe nkoze ebbanga lyonna nga nzimbyemu n’ennyumba n’abaana bange mbasomesa.\nMu mulimu gwange ndi wakati wa kapito wa 800,000/- ne 1,000,000/-.\nOmukyala alinda ez’akameeza osobola okuterekako 300/- buli lunaku n’omala emyezi, ogenda okulaba ng’owezezza 27,000/- z’osobola okusuubulako ennyaanya n’obutungulu ku mmotoka, obunzaali bwa 2,000/-, emboga za 10,000/-, bbiringanya 3,000/- n’obiteeka awaka ku mmeza oba ku mudaala.\nOgenda okulaba ng’abantu bagula, eyatandise ne 27,000/- ogenda okulaba ng’otuuse 30,000/-.\nBw’otozirya ogenda ogaziwa kasita obeera mugumiikiriza.\nNtereka 10,000/- buli lunaku ku magoba ge nfuna\nHenry Segujja 25, mutuuze w’e Kigunga - Mukono Central Division, munisipaali ya Mukono asiika capati.\nAlaga bw’addukanya bizinensi ye eri mu kapito wa 500,000/- ng’otaddeko by’akozesa byonna n’ekifo.\n“Nantandika ne pakiti z’engano bbiri naye oluvannyuma lw’emyezi ena kati nsiika pakiti ttaano.\nNsobodde okwongerako ebirala ng’amandaazi ne sumbuusa.\nNfuba okutereka 10,000/- buli lunaku nga ntoddeko ezo ze nkozesezza.\nOmulimu nguwa obudde. Nkeera ne nkola okukwata akatale k’abaana abagenda ku ssomero, olwo ne ndekawo omwana ssinga mbaako gye nfunye omulimu omulala.\nMpandiika ebikwata ku bizinensi buli lunaku ekinnyambye okumanya enyingiza n’ensaasaanya n’amagoba.\nNkolagana n’abaamaduuka, era nsobola okufunayo ebintu ne nsasula oluvannyuma.\nNneewala okuwola kuba bakasitoma abamu tebaagala kusasula ekikukosa. Entereka y’amagoba Olw’okuba buli lunaku mbala bizinensi mmanya amagoba ge nfunye ate ng’etteeka nterekako 10,000/- endala ne nzizza mu bizinensi.\nAmagoba agamu nagagulako ebitaala ebikozesebwa ku mikolo nga bino nabyo mbipangisa era ssente ezivaamu nzizza mu bizinensi ya capati.\n1 Nkozeemu bizinensi endala.\n2 Bizinensi yange njongeddemu mu bbanga ettono lye ngikoledde. Okusoomoozebwa Ebbeeyi y’ebikozesebwa ekyuka buli kiseera ekitutaataaganyamu.\nBw’okozesa abakozi abamu bakubba ne bazza bizinensi yo emabega. Bannannyini bifo we tukolera nabo beekyusa, mutegeeragana ssente ndala ate n’akyusa n’akwongeza.\nObubbi bw’ebintu nabwo butuyisa bubi we tukolera kyokka nga tusasula 2,000/- mu b’obuyinza okukuuma emidaala buli mwezi.\nBakasitoma abatasasula nabo batumenya. Ebintu bino nabyo biriko sizoni, abaana nga basoma tukola okusinga mu luwummula.


Bukedde Online - Saluuni nagitandisa 'poketi mmane' gwe bampanga nga nsoma\nSaluuni nagitandisa 'poketi mmane' gwe bampanga nga nsoma\nSsente nziyiiya mu bibaawo mwe nkola eby'o...\nEBBULA ly’emirimu terikosezza bakulu bokka wabula n’abato naddala abawala bakwatiddwaako ekibaleetedde okubaako kye bakola okweyimirizaawo.\nMitinah ng’asala omwana enviiri.\nMitinah Lukwago, 27, ow’e Ssenge mu disitulikiti ya Wakiso mukozi wa nviiri era kinyoozi ate nnannyini saluuni ya Princess Unisex Salon e Ssenge.\nAgamba nti, omulimu gwe agufunyeemu era buli kimu ky’alina akiggye mu nviiri.\nYannyonnyodde bw’addukanya bizinensi. Nnina dipulooma mu by’okusiiga ebifaananyi ku Buganda Royal Institute e Mengo, wabula wadde bino bye nakugukamu nanyumirwa nnyo abasiba enviiri era bwe namaliriza okusoma ne nsalawo okukuguka mu kuyooyoota abantu enviiri.\nMitinah Lukwago (ku kkono) ng’ayooyoota enjala za kasitoma.\nBazadde bange bampanga ssente ez’okukozesa nga nsoma era nga nterekako kuba nayagala okukola saluuni eyange nga mmaze okusoma.\nNagulangayo ebikozesebwa mu saluuni mpolampola nga ku bino kwaliko obutebe bwa pulasitiika, ekyuma ekikaza enviiri, endabirwamu n’obuntu obulala obutonotono era nagenda okumaliriza nga bimmazeeko 500,000/-.\nBwe nnamaliriza okusoma nafuna ennyumba e Kabuusu ng’omwezi nsasula 200,000/- era bansasuza emyezi mukaaga egisooka.\nOlw’okuba saalina ssente zonna nakwatagana ne mukwano gwange eyaleetako ezimu ne tutandika okukola kuba ebyuma ebitandikirwako nabirina.\nTwamala emyezi ebiri nga tufuna bakasitoma batono ddala ate nga tebadda era mukwano gwange yandeka ne nsigalawo nzekka era nange mu myezi ena nalemererwa.\nObuzibu nakizuula nga bwali bwa butabeera na bumanyirivu n’enkwata ya bakasitoma.\nNanoonya omulimu mu Kampala ne bankozesa era namalayo emyezi esatu ne nkoowa okukozesebwa kuba buli kimu nali nkiyize.\nEkyasinga okumpaliriza okuva mu by’okukozesebwa nasasulwanga ssente ezitamanyiddwa kuba kyasinziiranga ku bantu be nkozeeko.\nNagenda okulaba nga ssente teziwera ate nga nyinyuka kiro nga sifuna budde bukola birala.\nNamala emyezi etaano nga sikola era awo we nafumbirirwa era wano we nagabanira ku bintu bya kitaffe bye yatulekera ne nfuna 10,000,000/-.\nObutaano bwanfaako bwe nagula poloti ey’empewo kyokka nafuna bwe ngiddiza eyaginguza ne tubalagana ng’anfunidde saluuni.\nNasooka ne nkola nga sirina bakozi nga neesalira enviiri n’okusiba naye bwe nagenda ntereera ne nfuna abakozi abannyambako era ne nyongerako okusiiga enjala nga ne mu kiseera kino nsala enviiri, nsiba n’okusosola abantu enjala.\nKino nkikola okulaga abakozi bange nti siri wa njawulo nabo era kinnyambako ku baana okukola nga baagala kuba tukolera wamu.\nNga naakagula saluuni eno, nali nyingiza 30,000/- ekinene ennyo olunaku mu wiiki nga nfuna 150,000/-, naye mu kiseera kino olunaku bwe luba luntambulidde bubi nyingiza ezisoba mu 50,000/- ate bwe lunnamidde nfuna 200,000/-.\nAbakozi basatu be nnina mbasasula buli lunaku okusinziira ku nyingiza bw’efaananye.\nNsasula ez’obupangisa 300,000/- buli mwezi naye era nfuna amagoba ageegasa.\nEBIRUNGI BYE NFUNYE\n1 Omulimu guno ngufunyeemu emikwano egy’omugaso nga ne mu buzibu bannyamba.\n2 Njize enzirukanya ya bizinensi.\n3 Nsobola okwerabirira n’abaana bange, baze ne bwatabaawo amaka ngaddukanya.\n4 Nzimbye amayumba g’abapangisa e Katooke naye nga ssente nziggye mu saluuni.\n1 Ebiseera ebimu abakozi babulawo n’ebintu byange ne ngula buto ebirala ekinfiiriza.\n2 Bakasitoma abamu bajja okugezesa emisono egitasoboka gye balaba ku mikutu gy’empuliziganya egimu bwe gigaana nga bayomba.\n3 Abantu abamu batuvumaganya lwa butamanya kukola mulimu guno bulungi.\n4 Obutawuliriza bakulu bye bah− hamba mu kusooka kyanziza nnyo emabega.\n5 Emiwendo gy’ebikozesebwa ng’obuviiri, spirit n’ebirala gikyukakyuka buli kiseera ate nga bakasitoma toyinza kubongeza kuba tobabuulira ebyo.\n6 Omulimu guno gukooya kuba tusiiba tuyimiridde ate nga ne bakasitoma abamu tebaagala kusasula kyokka nga baagala ebintu ebirungi.\nEBINKUUMIDDE MU MULIMU\nOmuntu okwagala omulimu kikulu era bw’otokikola nga gukulemye.\nEnkwata y’abakozi nakyo kikulu kuba ye ndabirwamu ya bizinensi yo.\nBuli luvannyuma lwa mwezi ntuula wansi ne nkola embalirira ku bibeera bikoleddwa era ne nkwanaganya omwezi ogwo n’ogwayita okulaba oba ntambula mubizinensi oba nzira mabega.\nTeri mukozi ansooka ku mulimu, kuba omulimu gwange.\nNe bwe nfuna okusoomoozebwa okw’amaanyi nsigala ntambuza emirimu kuba nkimanyi nti mu kufuna mubaamu n’okufiirwa era situnuulira kufuna kwokka wabula nkimanyi bulungi nti nsobola n’okufiirwa era embeera eno ngisanze emirundi mingi naye nga nnemerako.\nBuli lwe ntambulako, nkoppa ebintu bye sirina mu saluuni yange ne nyongera ku mutindo.\nKinyoozi yansiiga siriimu\nOwa Cranes ebibye bibi; Best man' we amututteko omukazi\nOkukanika obugaali nkuzimbyemu amaka n'okulwanyisa ebbula ly'emirimu